O kundelwa nge iyo khomba ya vha i tshi tou dadadza zwine ya khou vhudzwa. Nga iṅwe nḓila o kundelwa u ḓisengela. Musi vhatholiwa vho humbelwa u netshedza ngeletshedzo kha vhahulisei nga ha linwe fhungo, i fanela u netshedzwa yo disendeka kha vhukoni ha tshiphurofeshenala u ya nga ha milayo ya kushumele. Ngeletshedzo iyi I songo tutuwedzwa nga u takalela , u sa takalela kana nga zwine a toda. Dziḽa ranḓavhula tharu dza mahatsi dza Vho-Mawelewele dzo swa nga maḓautsha. Riṋe ri tshi vuwa ro wana mulilo wa hone wo no ṱhoṱhela. A vho ngo kona u lamukisa tshithu na tshithihi. Zwe zwa ri takadza ndi u vha vhona vho ima vho ṱungufhala muḓini wa muhura wavho Vho-Tshigekhe, nga dzimbilu ra sokou ri tenda vho ponya, muthu ha rengwi. Mulilo wo fhisaho ranḓavhula hedzi wo vha wo vhaswa nga vhashumi vha shumaho ḓoroboni ya Driekoppies vhunga vhuriha ho vha ho ḓiṋea maanḓa. Vho ri musi vha tshi ṋamela bisi vha sia zwitoko zwi kha ḓi nyengelela. Ho mbo ḓi ḓa tshiḓumbumukwe tsha hwala zwitoko zwiḽa tsha zwi posa kha iṅwe ya dzirannḓavhula dza Vho-Mawelewele. Vhunga dzo vha dzi tsini na tsini dzo mbo ḓi swa dzoṱhe. Zwiṅwe zwikegulu zwo vha zwi tshi vho thoma u amba mafhungo a sa ḓivhalekani. Zwi tshi vho ri rannḓavhula idzo dzo tou rwiwa nga nḓadzi, na ḽiṅwe na ḽiṅwe dzo tou fhiswa nga vhaloi vhusiku. Muḓi wa Vho-Mawelewele wo tou fela u vha tsini na vhuimabisi, arali zwi songo ralo ndi musi phanzi iyi i songo vha wela.